wickkiey/tamil-wikipedia-markdown huggingface dataset:
# அபதனி மக்கள்


**அபதனி** (*Apatani*) அல்லது **தான், தானில்** என்பது இந்தியாவின் அருணாச்சலப் பிரதேசத்தின் கீழ் சுபன்சிரி மாவட்டத்தில் உள்ள ஜிரோ பள்ளத்தாக்கில் வாழும் பழங்குடியின மக்கள் ஆவர். இவர்கள் அபதனி, ஆங்கிலம் மற்றும் இந்தி ஆகிய மொழிகளைப் பேசுகின்றனர்.  

## வாழ்க்கை முறை
பண்ணை விலங்குகளையோ அல்லது இயந்திரங்களையோப் பயன்படுத்தாமல் செய்யப்படும் அவர்களின் நெல் சாகுபடி முறை மற்றும் அவர்களின் விவசாய முறை ஆகியவை குறிப்பிடத்தக்கவை. அவர்களின் நிலையான சமூக வன அமைப்பும் இதே போல் அமைந்துள்ளது. யுனெஸ்கோ அபதானி பள்ளத்தாக்கை அதன் "மிக அதிக உற்பத்தித்திறன்" மற்றும் "தனித்துவமான" சூழலியல் பாதுகாப்பிற்காக உலக பாரம்பரிய தளமாக சேர்க்க முன்மொழிந்துள்ளது. இவர்களுக்கு 'திரீ மற்றும் 'மியோகோ' என்ற இரண்டு முக்கிய திருவிழாக்கள் உள்ளன . ஜூலை மாதம், திரீயின் விவசாய திருவிழாவானது அபரிதமான அறுவடை மற்றும் அனைத்து மனிதகுலத்தின் செழிப்புக்காகவும் பிரார்த்தனைகளுடன் கொண்டாடப்படுகிறது. பாகு-இத்து, தமிந்தா, பைரி நடனம் போன்றவை இவ்விழாவில் நிகழ்த்தப்படும் முக்கிய கலாச்சார நிகழ்ச்சிகளாகும். இன்றுவரை முன்னோர்களால் நட்பை நினைவுகூரும் வகையில் மியாகோ திருவிழா கொண்டாடப்படுகிறது. இந்த சிறப்பு பிணைப்பு தற்போதைய உறுப்பினர்களால் அடுத்தடுத்த தலைமுறைக்கு முன்னோக்கி கொண்டு செல்லப்படுகிறது. இது கிட்டத்தட்ட மார்ச் நடுப்பகுதியிலிருந்து ஏப்ரல் நடுப்பகுதி வரை ஒரு மாதம் கொண்டாடப்படுகிறது. இந்த காலகட்டத்தில், உணவு மற்றும் பானங்கள் விநியோகிக்கப்படுகின்றன.  

கிழக்கு இமயமலையின் முக்கிய இனக்குழுக்களில் ஒன்றான அபதனிகள், முறையான நில பயன்பாட்டு நடைமுறைகள் மற்றும் இயற்கை வள மேலாண்மை மற்றும் பாதுகாப்பு பற்றிய வளமான பாரம்பரிய சூழலியல் அறிவைக் கொண்ட ஒரு தனித்துவமான நாகரிகத்தைக் கொண்டுள்ளனர். பல நூற்றாண்டுகளாக முறைசாரா பரிசோதனை மூலம் இதைனை பெற்றனர். பழங்குடியினர் பல்வேறு திருவிழாக்கள், சிக்கலான கைத்தறி வடிவமைப்புகள், கரும்பு மற்றும் மூங்கில் கைவினைத் திறன்கள் மற்றும் *புல்யன்* எனப்படும் துடிப்பான பாரம்பரிய கிராம சபைகள் ஆகியவற்றுடன் தங்கள் வண்ணமயமான கலாச்சாரத்திற்காக அறியப்படுகிறார்கள். இது ஜிரோ பள்ளத்தாக்கை ஒரு வாழ்க்கை கலாச்சார நிலப்பரப்புக்கு ஒரு சிறந்த உதாரணமாக மாற்றியுள்ளது. அங்கு மனிதர்களும் சுற்றுச்சூழலும் ஒன்றுக்கொன்று சார்ந்திருக்கும் நிலையில் மாறிவரும் காலங்களிலும், பாரம்பரிய பழக்கவழக்கங்கள் மற்றும் ஆன்மீக நம்பிக்கை அமைப்புகளால் வளர்க்கப்பட்டு வருகின்றன.
# வான்சுவா திருவிழா


**வான்சுவா** (*Wanshuwa*) என்பது இந்தியாவின் அசாம்மாநிலத்தின் கர்பி ஆங்கலாங்கு மாவட்டத்திலுள்ள ஆம்கா மற்றும் மர்ஜோங் கிராமங்களில் வாழும் திவா மக்களின் ஒரு முக்கியமான மத விழாவாகும். இது ஐந்து அல்லது ஆறு ஆண்டுகளுக்கு ஒருமுறை கொண்டாடப்படுகிறது. பொதுவாக, இந்தத் திருவிழா ஜூன் மற்றும் ஆகஸ்ட் மாதங்களில் நடைபெறும். விழா பொதுவாக செவ்வாய் கிழமை தொடங்கி வியாழன் அன்று முடிவடையும். "சாம்" என்ற மரத்தாலான வீட்டில் வசிக்கும் கிராமத்தின் தலைவரான சாங்தோலோயின் இல்லத்தில் புதன்கிழமை முக்கிய விழா நடைபெறுகிறது. இந்த தங்குமிடங்கள் ஓரளவு நிலத்தடியில் புதைக்கப்பட்டு வட்ட வடிவில் அமைக்கப்பட்டுள்ளன. சாமாடி என்பவர் பாங்சி மற்றும் துராங் இசைக் கருவிகளை இசைப்பார். கிராம் என்ற முரசின் தாளத்திற்கு நடனமாடிக்கொண்டு, உறுப்பினர்கள் ஈரமான அரிசியை மாவாக மாறும் வரை "லோம்போர்" (மர பூச்சி) கொண்டு அரைக்கிறார்கள். நடனத்திற்குப் பிறகு, அரைத்த அரிசி மாவை தண்ணீரில் சிறிது கலந்து, விழாவில் கலந்து கொண்டவர்கள் மீது தெளிக்கப் பயன்படுகிறது. மீதமுள்ள மாவை வேகவைத்து *வான்ருசா* என்ற உணவைத் தயாரிப்பதற்காக கிராம மக்களிடையே விநியோகிக்கப்படுகிறது. மறுநாள் காலை அவர்கள் *வான்ருசாவை* தாயரித்து சாங்தோலோயின் வீட்டிற்கு கொண்டு வந்து சோடோங்க ராஜா மற்றும் மால்தேவா ராஜா ஆகியோருக்கு வழங்குகிறார்கள். வியாழன் மாலை வான்சுவா திருவிழா முடிவடைகிறது. ஆம்கா மற்றும் மார்ஜோங் குழுவின் திவா வான்குரி அல்லது வான்சுவா பண்டிகையின் நாளில் அரைத்த மாவை புனித அரிசியாக கருதுகின்றனர்.  

வான்சுவா விழாவுடன் தொடர்புடைய ஒரு புராணத்தின் படி,
# கஸ்தர் திருவிழா


**கஸ்தர் திருவிழா** (*Gustor Festival* ) என்பது இந்திய ஒன்றிய நிர்வாகப் பகுதியான லடாக்கின் வெவ்வேறு மடங்களில் கொண்டாடப்படுகிறது. இது திக்சே, இசுபிடுக், கோர்சோக் மற்றும் கர்ஷா போன்ற பல்வேறு மடங்களால் கொண்டாடப்படுகிறது.  

கஸ்தர் ( <span>གུ་གཏོར / གུ་སྟོར</span> ) என்ற வார்த்தையின் அர்த்தம் திபெத்திய மொழியில் '29 வது நாள் தியாகம்' என்பதாகும். இவ்விழா பல்வேறு வகையான சமயச் சடங்குகள், இசை மற்றும் சாம் நடனத்துடன் இரண்டு நாட்கள் கொண்டாடப்படுகிறது.  

## திக்சே கஸ்தர் திருவிழா
திக்சே மடாலயத்தில் திக்சே கஸ்தர் திருவிழா (அக்டோபர்-நவம்பர்) திபெத்திய நாட்காட்டியின் ஒன்பதாவது மாதத்தின் 17 முதல் 19 ஆம் நாள் வரை நடைபெறும். கோர்சோக் கஸ்தர் திருவிழாவில், லாமா நடனக் கலைஞர்கள் தர்மபாலர்களைப் பிரதிநிதித்துவப்படுத்தும் முகமூடிகளை அணிவார்கள். தர்மபாலர்கள் பௌத்த தேவாலயத்தின் காவல் தெய்வங்கள். அவர்கள் திபெத்திய பௌத்தத்தின் துருக்பா பிரிவின் புரவலர் தெய்வங்கள்.  

## அட்டவணை
லடாக் திபெத்திய சந்திர நாட்காட்டியைப் பின்பற்றுவதால் மற்றும் கஸ்தர் திருவிழா திபெத்திய நாட்காட்டியின் 11 மாதத்தின் 28 மற்றும் 29 வது நாட்களில் வருகிறது, ஒவ்வொரு ஆண்டும் திருவிழா கிரிகொரியன் நாட்காட்டியின் வெவ்வேறு தேதிகளில் வருகிறது.  
| 2021 | 11-12 ஜனவரி |
| --- | --- |
| 2022 | 30-31 ஜனவரி |
| 2023 | 19-20 ஜனவரி |
| 2024 |  |
| 2025 |  |
| 2026 |  |
| 2027 |  |

## புகைப்படங்கள்
# அகிம்சாபுரம்



**அகிம்சாபுரம்** என்பது இந்தியா தீபகற்பத்தில் தமிழ்நாடு மாநிலத்தின் மதுரை மாவட்டத்திலுள்ள ஒரு புறநகர்ப் பகுதியாகும்.  

கடல் மட்டத்திலிருந்து சுமார் 159 மீட்டர் உயரத்தில் அமைந்துள்ள அகிம்சாபுரம் பகுதியின் புவியியல் ஆள்கூறுகள், ஆகும். மதுரை, செல்லூர், கோரிப்பாளையம், தல்லாகுளம், சின்ன சொக்கிகுளம், பீபி குளம், நரிமேடு, கோ. புதூர், கே. கே. நகர், அண்ணா நகர், சிம்மக்கல், யானைக்கல், நெல்பேட்டை, கீழ வாசல், தெற்கு வாசல், காளவாசல், அரசரடி, ஆரப்பாளையம், விளாங்குடி, கூடல் நகர், தத்தனேரி, கோச்சடை, எஸ். எஸ். காலனி, எல்லிஸ் நகர், பொன்னகரம், பெத்தானியாபுரம், ஜெய்ஹிந்த்புரம் மற்றும் டி. வி. எஸ். நகர் ஆகியவை அகிம்சாபுரம் பகுதிக்கு அருகிலுள்ள முக்கிய புறநகர்ப் பகுதிகளாகும்.  

அகிம்சாபுரத்தில் முக்கியமாக கீழ்க்கண்ட தெருக்கள் அமைந்துள்ளன:  

1. அகிம்சாபுரம் முதல் தெரு
1. அகிம்சாபுரம் இரண்டாவது தெரு
1. அகிம்சாபுரம் மூன்றாவது தெரு
1. அகிம்சாபுரம் நான்காவது தெரு
1. அகிம்சாபுரம் ஐந்தாவது தெரு
1. அகிம்சாபுரம் ஆறாவது தெரு
1. அகிம்சாபுரம் ஏழாவது தெரு
1. அகிம்சாபுரம் எட்டாவது தெரு.

அகிம்சாபுரம் பகுதியானது, மதுரை வடக்கு (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் கோ. தளபதி ஆவார். மேலும் இப்பகுதி, மதுரை மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக சு. வெங்கடேசன், 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.
# காரடையான் நோன்பு


**காரடையான் நோன்பு** (*Karadaiyan Nonbu*) என்பது தமிழக இந்து சமூகத்தைச் சேர்ந்த பெண்கள் தங்கள் கணவர்கள் மற்றும் மணமாகாத பெண்கள் தங்களின் வருங்கால கணவர்களின் நலனுக்காக நடத்தும் திருவிழாவாகும். எமதருமனிடமிருந்து சாவித்திரி தன் கணவனை எப்படிக் காப்பாற்றினாள் என்பது தொடர்பானது பண்டிகை இது. இது தெற்கு நாட்காட்டியில் பங்குனி முதல் நாளில் கொண்டாடப்படுகிறது. இந்த நோன்பு காமாட்சி நோன்பு, கவுரி நோன்பு, சாவித்திரி விரதம் என்றும் அழைக்கப்படுகிறது.  

## கொண்டாட்டம்
வரலாற்று ரீதியாக, திருமணமான பெண்கள் இந்து தெய்வமான கௌரியிடம் பிரார்த்தனை செய்கின்றனர். இவர்கள் தங்கள் கணவர்களின் நீண்ட ஆயுளுக்காகவும் நல்வாழ்வுக்காகவும் பிரார்த்தனை செய்கின்றனர். மகாபாரத காவியத்தில் கூறப்படும் சாவித்திரி மற்றும் சத்தியவான் கதையில் காணப்படுவது போல், தன் கணவர் சத்தியவான் மீது சாவித்திரி காட்டிய பக்தியையும் அன்பையும் பெண்கள் எதிரொலிக்க முயல்கின்றனர். திருமணமான பெண்கள் இந்த காரடையான் நோன்பு தினத்தன்று விரதம் இருப்பார்கள். மங்களகரமான நேரத்திற்கு முன், பெண்கள் தங்கள் பூசை அறையின் முன் கோலமிட்டு, குளித்து, பூசையுடன் விழாவை நடத்துவார்கள். பொதுவாக, அரிசி பொடி மற்றும் வெல்லத்தால் செய்யப்பட்ட பிரசாதம் தயாரிக்கப்பட்டு அம்மனுக்குப் பிரசாதமாக வழங்கப்படுகிறது. கௌரி தேவியின் மீது சாவித்திரியின் பக்தி, மரணத்தின் அதிபதியான யமனிடமிருந்து தன் கணவனின் வாழ்க்கையை மீட்டெடுக்கும் வலிமையையும் ஞானத்தையும் அளித்ததாகக் கூறப்படுகிறது. இவள் போரில் வெற்றி பெற்றது ஆயுதங்களினாலோ அல்லது வெடிமருந்துகளாலோ அல்ல, ஆனால் அவளுடைய புத்திசாலித்தனமான வாதங்களால். யமன் அவளுக்கு ஒரு விருப்பத்தை அளித்தபோது, அவள் அதை ஆயிரம் மகன்களுக்காகப் பிரார்த்தனை செய்தாள். அவர் சம்மதித்ததையடுத்து, இந்த ஆசையை நிறைவேற்றச் சாவித்திரி தனது இறந்த கணவனின் உயிரைத் திரும்பப் பெற முயன்றார்.  

## அடை தயாரித்தல்
போக் என்பது அரிசி மாவு, கருப்பட்டி, வெல்லம் மற்றும் தேங்காய் ஆகியவற்றால் தயாரிக்கப்பட்ட ஒரு சிறப்பு அடையாகும். இது சூடான மற்றும் வெண்ணெய் சேர்த்து உண்ணப்படுகிறது.
# பிரதம அமைச்சர் ஆரோக்கிய பாதுகாப்பு திட்டம்

பிரதம அமைச்சர் ஆரோக்கிய பாதுகாப்புத் திட்டம் (ஆங்: Pradhan Mantri Swasthya Suraksha Yojana) MSSY மார்ச் 2006 இல் முதன்முதலில் தொடங்கப்பட்டது. இந்தத் திட்டத்தின் நோக்கம் நாட்டில் அனைத்துப்பகுதிகளிலும் மலிவு மற்றும் நம்பகமான வகையில் மருத்துவ வசதிகள் கிடைப்பதில் உள்ள ஏற்றத்தாழ்வுகளை சரிசெய்வது மற்றும் குறைந்த மருத்துவ கல்வி வசதியுள்ள மாநிலங்களில் தரமான மருத்துவக் கல்விக்கான வசதிகளை அதிகரிப்பது ஆகும்.  

இந்தத் திட்டத்தின் கீழ் நாடு முழுவதும் இன்று வரை 22 எய்ம்ஸ் மருத்துவமனைகளும் 75 சூப்பர் ஸ்பெசாலிட்டி மருத்துவமனைகளூம் கட்டப்படுகின்றன.
# கேளடி சென்னம்மா



**கேளடி சென்னம்மா** (Keladi Chennamma) கர்நாடகாவில் உள்ள கேளடி சாம்ராஜ்யத்தின் ராணியாக இருந்தார். இவர் கர்நாடகாவின் குந்தாப்பூர் பகுதியில் பிறந்தார். இவர் லிங்காயத்தா சமூகத்தைச் சேர்ந்தவர். சென்னம்மா 1667 இல் மன்னர் சோமசேகர நாயக்கரை மணந்தார். 1677 இல் சோமசேகர நாயக்கரின் மரணத்திற்குப் பிறகு, சென்னம்மா கேளடி நாயக்க வம்சத்தின் நிர்வாகத்தை திறமையாகக் கையாண்டார். அவரது 25 ஆண்டுகால ஆட்சியின் போது, இந்தியாவின் கர்நாடகாவின் சாகராவில் அமைந்துள்ள கேளடி இராச்சியத்தில் உள்ள தனது இராணுவ தளத்திலிருந்து ஔரங்கசீப் தலைமையிலான முகலாய இராணுவத்தின் முன்னேற்றத்தை அவர் முறியடித்தார். அவர் தனது நெருங்கிய உறவினர்களில் ஒருவரான பசவப்ப நாயக்கரை தத்தெடுத்தார். இவர் மிளகு மற்றும் அரிசி போன்ற பொருட்களை உள்ளடக்கிய போர்த்துகீசியர்களுடன் ஒரு வர்த்தக ஒப்பந்தத்தையும் செய்தார். தற்போது இருக்கும் சன்னகிரி இவரது பெயரால் அழைக்கப்படுகிறது.  

மிர்ஜான், ஹொன்னாவரா, சந்திரவரா மற்றும் கல்யாண்புரா ஆகிய இடங்களில் தேவாலயங்களை நிறுவ போர்த்துகீசியர்களுக்கு அனுமதி அளித்தார். கர்நாடக மாநிலத்தில், இவர் ராணி சென்னபைராதேவி, அப்பாக்கா ராணி, கிட்டூர் சென்னம்மா, பெலவாடி மல்லம்மா மற்றும் ஒனகே ஓபவ்வா ஆகியோருடன் சேர்ந்து முதன்மையான பெண் போர்வீரராகவும் தேசபக்தராகவும் கொண்டாடப்படுகிறார்.  

## அவுரங்கசீப்பின் தாக்குதல்
முகலாயப் பேரரசர் ஔரங்கசீப்பிடம் இருந்து தப்பியோடிய சிவாஜியின் மகன் ராஜாராம் சத்ரபதிக்கு இவர் அடைக்கலம் அளித்தார் இவரது அமைச்சரவையுடனான சந்திப்புக்குப் பிறகு ராஜாராமை மரியாதையுடன் நடத்தினாள், கேளடி ராஜ்ஜியத்தின் துணை அதிகாரியான சுவாதியின் சதாசிவாவும் நிதியுதவி செய்ததன் மூலம் ராஜாராமுக்கு உதவினார். அநேகமாக மைசூர் ஆட்சியாளர்களிடமும் பின்னர் ஆங்கிலேயர்களிடமும் தன்னாட்சியை இழந்ததாக கேளடி பேரரசு இருக்கலாம் என்று கருதப்படுகிறது. இவரது அமைச்சரவை விஜயநகரத்தின் தளபதியின் வழித்தோன்றலான திம்மண்ண நாயக்கரின் தலைமையில் இருந்தது.  

## மரபு
பெலவாடி மல்லம்மா, ராணி அப்பக்கா, ஒனகே ஓபவ்வா மற்றும் கிட்டூர் சென்னம்மா ஆகியோருடன் கன்னடப் பெண்களின் வீரத்தின் உருவகமாக இவர் கருதப்படுகிறார்.  

சென்னம்மா மிகவும் நல்லொழுக்கமுள்ள, பக்தியுள்ள பெண் என்றும், இவரது காலத்தின் நடைமுறை நிர்வாகி என்றும் அறியப்பட்டார்.  

## பிரபலமான கலாச்சாரத்தில்

- கேளடி சென்னம்மா (தொலைக்காட்சித் தொடர்), சுவர்ணா டிவியில் ஒளிபரப்பாகும் கன்னட மொழி வரலாற்றுத் தொடராக உள்ளது.
# தாரா ரங்கசாமி



**தாரா ரங்கசாமி**(*Thara Rangaswamy*) (பிறப்பு 25 மே 1953) இந்தியாவில் உள்ள ஒரு மனநல மருத்துவர் ஆவார், இவர் இந்தியாவின் சென்னையில் உள்ள எஸ்சிஏஆரெஃப் (SCARF) மனநல ஆராய்ச்சி அறக்கட்டளை என்ற தன்னார்வ தொண்டு நிறுவனத்தின் இணை நிறுவனர் ஆவார். இவர் ஸ்கிசோஃப்ரினியா மற்றும் சமூக மனநலம் பற்றிய ஆராய்ச்சியாளராக உள்ளார். 2020 ஆம் ஆண்டில், இத்தாலியின் புளோரன்ஸ் நகரில் ஸ்கிசோஃப்ரினியா குறித்த பணிக்கான உச்ச அமைப்பான ஸ்கிசோஃப்ரினியா சர்வதேச ஆராய்ச்சி சங்கத்தின் சிறந்த மருத்துவ மற்றும் சமூக ஆராய்ச்சி விருதைப் பெற்றார்.  

## கல்வி
தாரா ரங்கசாமி கீழ்ப்பாக்கம் மருத்துவக் கல்லூரியில் இளங்கலை மருத்துவப் படிப்பையும், சென்னை மருத்துவக் கல்லூரியில் மனநல மருத்துவத்தில் முதுகலைப் பட்டத்தையும் முடித்தார். ஸ்கிசோஃப்ரினியாவில் இயலாமை குறித்த அவரது முனைவர் பட்டம் 1985 இல் சென்னைப் பல்கலைக்கழகத்தில் இருந்தது. இங்கிலாந்தின் மனநல மருத்துவர்களின் ராயல் கல்லூரியில் மனநல மருத்துவத்தில் கௌரவ பெல்லோஷிப்பைப் பெற்றார். மனநல புத்தகங்களில் 10 அத்தியாயங்களுக்கு மேல் எழுதியுள்ளார் மற்றும் இரண்டு புத்தகங்களைத் திருத்தியுள்ளார்.  

இவர் உலக சுகாதார நிறுவனத்தின் (WHO) கள சோதனைகள் உட்பட 28 ஆராய்ச்சி திட்டங்களின் முதன்மை ஆய்வாளராக இருந்துள்ளார்.  

இவர் ஸ்கிசோஃப்ரினியா புல்லட்டின் மற்றும் சமூக மனநல மருத்துவம் மற்றும் மனநோய் தொற்றுநோயியல் உட்பட பல பத்திரிகைகளின் ஆசிரியர் குழுவில் உள்ளார்.  

## விருதுகளும் கௌரவங்களும்

- 2022இல்,மனநல கோளாறுகள் பற்றிய விழிப்புணர்வை ஏற்படுத்தியதற்காகநாரி சக்தி புரஸ்கார் விருது வழங்கப்பட்டது. .
- 2020 இல், எஸ்.ஐ.ஆர்.எஸ் (SIRS) இன் சிறந்த மருத்துவ மற்றும் சமூக ஆராய்ச்சி விருது வழங்கப்பட்டது. ஸ்கிசோஃப்ரினியா இன்டர்நேஷனல் ரிசர்ச் சொசைட்டி என்பது, இத்தாலியில் உள்ள புளோரன்ஸ் நகரில் உள்ள ஸ்கிசோஃப்ரினியா குறித்த பணிக்கான ஒரு உச்ச அமைப்பாகும்.
- அசோக் பாய் நினைவு மான்சா 2019 ஆம் ஆண்டு மனநலத்திற்கான அவரது பங்களிப்பிற்காக தேசிய விருது வழங்கப்பட்டது.
- டாக்டர் கிரண் பேடி, 2018-ல் இருந்து சுகாதாரப் பராமரிப்பில் சிறப்புக்கான இந்து விருது
- நவ.2017, நவ.2017ல் இருந்து மனநல மருத்துவத்தில் சிறந்த பங்களிப்பிற்கான ஆண்ட்ரியா டெல்கடோ விருது
- ராயல் காலேஜ் ஆஃப் சைக்கியாட்ரி, 2010ல் இருந்து ஜனாதிபதியின் தங்கப் பதக்கம் மற்றும் கௌரவ. பெல்லோஷிப் ஆஃப் தி ராயல் காலேஜ் ஆஃப் சைக்கியாட்ரிஸ்ட்ஸ், யுகே, 2014
# விக்கிப்பீடியா:வரைவுகள்

**வரைவுகள்** (*drafts*) என்பது வரைவு பெயர்வெளியில் உள்ள பக்கங்களாகும். இங்கு குறிப்பிட்ட காலத்திற்கு புதிய கட்டுரைகள் உருவாக்கப்படலாம் அல்லது விரிவாக்கப்படலாம். விக்கிப்பீடியாவின் முதன்மைப் பக்கத்திற்கு நகர்த்துவதற்கு முன்பாக புதிய கட்டுரைகளை உருவாக்கவும், உருவாக்கிய கட்டுரைகள் குறித்து மற்ற பயனர்களின் கருத்துக்களை அறியவும் பயனர்களை அனுமதிக்கிறது. உள்நுழைந்த பயனர்களுக்கு வரைவு பதிப்பை உருவாக்குவது அவர்களின் விருப்பத்திற்குட்பட்டது. தானாக உறுதியளிக்கப்பட்ட பயனர்கள் தங்களது பயனர்வெளியில் வரைவுப் பக்கங்களை உருவாக்கலாம் அல்லது நேரடியாகவே முதன்மைப் பக்கத்தில் கட்டுரைகளை உருவாக்கலாம். தற்போதைய இந்தப் பெயர்வெளி செயல்முறை 2013இல் நடைமுறைப்படுத்தப்பட்டது.  

## வரைவுகள் செயல்படும் விதம்

### வரைவுகளைத் தேடுதல்
வரைவுப் பக்கங்கள் கூகுள் உள்ளிட்ட தேடுபொறியில் பட்டியலிடப்படுவதில்லை. எனவே, பெரும்பாலான வாசகர்களால் இதில் உள்ள தகவல்களைப் படிக்க இயலாது. விக்கிபீடியாவின் உள்ளமைக்கப்பட்ட தேடுபொறியைப் பயன்படுத்தி எவரும் விக்கிபீடியாவில் வரைவுகளைத் தேடவும், பார்க்கவும் இயலும். "மேம்பட்ட" என்பதைத் தேர்வுசெய்து, பின்னர் விருப்பங்களின் பட்டியலில் "வரைவு" மற்றும்/அல்லது "வரைவு பேச்சு" என்பதைச் சொடுக்கவும் (இங்கு உள்ளது போல்).  

### வரைவுகளை உருவாக்குதல் மற்றும் திருத்துதல்
உள்நுழையாத பயனர்கள் உட்பட எவரும் வரைவுகளை உருவாக்கவும் திருத்தவும் இயலும். பொருத்தமான தலைப்பிற்கு முன்னர் **வரைவு:** என்பதை இட வேண்டும். இதற்கான உரையாடல் பக்கமான வரைவு உரையாடல் பக்கமும் உள்ளது. தானாக உறுதியளிக்கப்பட்ட பயனர்கள் வரைவுப் பக்கங்களில் இருந்து முதன்மைப் பக்கத்திற்கு கட்டுரைகளை நகர்த்த முடியும். பூட்டப்பட்ட கட்டுரைகள் உட்பட தொழினுட்பச் சிக்கல் உள்ள கட்டுரைகள் நிர்வாகிகளின் உதவியுடன் நகர்த்தப்பட வேண்டும்.  
<div>  
<div></div>  

}  
</div>  

## வரைவை நீக்குதல்
வரைவுகள் என்பது தொகுத்தல் வேலை நடைபெற்றுக் கொண்டிருப்பதைக் குறிக்கிறது. வரைவின் துவக்கத்தில் இருக்கும் கட்டுரைகள் பெரும்பான்மையாக விக்கிப்பீடியாவின் தரநிலைகளை முதலில் பூர்த்தி செய்யாது.  

### துரித நீக்கல் தகுதிகள்
துரித நீக்கல் தகுதிகள் இதற்கும் பொருந்தலாம். பதிப்புரிமை மீறல்கள், காழ்ப்புணர்ச்சி, இழிவுபடுத்துதல் அல்லது தாக்கி எழுதுதல், சோதனைப் பக்கங்கள், அல்லது விளம்பர நோக்கோடு எழுதுதல் ஆகியவை விரைவாக நீக்கப்படும்.
# சிறீ சுப்ரமணிய சபை

**சிறீ சுப்பிரமணிய சபை** (*Shri Subrahmanya Sabha*) 1908 ஆம் ஆண்டு சுதானிக பிராமணர் சமூகத்தால் உருவாக்கப்பட்ட கலாச்சார அமைப்பு. இதன் தலைமையகம் மங்களூரில் அமைந்துள்ளது.  

பிராமண சமூகத்தின் இளைஞர்கள் மற்றும் வயது வந்தோர் மத்தியில் சுய வளர்ச்சி ஊக்குவிப்பதற்காக இந்த அமைப்பு உருவாக்கப்பட்டது. அதன் நோக்கங்களில் கல்வி (சமஸ்கிருதம் மற்றும் ஆங்கிலம்) மற்றும் வேலைவாய்ப்பு மற்றும் சமூக-பண்பாடு மேம்பாடு ஆகியவை அடங்கும். இந்த நோக்கத்திற்காக இது தேவைப்படுபவர்களுக்கு மருத்துவ உதவி, புலமைப்பரிசில் மற்றும் பல்கலைக்கழகம் மாணவர்களுக்கான கடன்கள், தொழில் வழிகாட்டுதல் மற்றும் சிருங்கேரிக்கு குருவந்தன நிறை பிரார்த்தனைக்கான வருடாந்திர வருகைகள் போன்ற சேவைகளை வழங்குகிறது.  

2008 மே 10 அன்று இவ்வமைப்பு அதன் நூற்றாண்டு கொண்டாட்டத்தை மத மற்றும் கலாச்சார நிகழ்ச்சிகளுடன் தொடங்கியது.
# விக்கிப்பீடியா:தமிழ் விக்கிப்பீடியா இருபதாண்டுகள்



தமிழ் விக்கிப்பீடியாவின் 20 ஆண்டுகள் நிறைவினைக் கொண்டாடுவதற்கும், தமிழ் விக்கிப்பீடியாவின் வளர்ச்சிக்காக நிகழ்வுகளை நடத்துவதற்குமான திட்டப் பக்கம்.  

1. செப்டம்பர் 23, 2023 (சனிக்கிழமை): கல்லூரி ஆசிரியர்களுக்கான தமிழ் விக்கிப்பீடியா அறிமுகப் பட்டறை
1. செப்டம்பர் 24, 2023 (ஞாயிற்றுக்கிழமை): தமிழ் விக்கிப்பீடியர்கள் சந்திக்கும் நிகழ்வு
1. செப்டம்பர் 30, 2023 (சனிக்கிழமை): தமிழ் விக்கிப்பீடியாவின் 20 ஆண்டுகள் நிறைவினைக் கொண்டாடுவதற்கான பங்களிப்பு

## துணைப் பக்கங்கள்
- விக்கிப்பீடியா:தமிழ் விக்கிப்பீடியா இருபதாண்டுகள்/தமிழ் விக்கிப்பீடியர்கள், வாசகர்களின் வாழ்த்துகள்
- விக்கிப்பீடியா:தமிழ் விக்கிப்பீடியா இருபதாண்டுகள்/செய்தித் தளங்களில்
# கோரா காய் (இனிப்பு பண்டம்)


**கோரா காய்** ஒரு பாரம்பரிய ஒடியா இனிப்பு பண்டமாகும், ஒடிசா மாநிலத்தில் கிடைக்கும் இனிப்பு வகைகளில் கோரா காய் மிகவும் பிரபலமானது. முக்கியமாக கோவில்களில் பிரசாதமாக வழங்கப்படுகிறது. ஒடிசா மாநிலத்தில் இது ஒரு பொதுவான உணவாகும். யாத்ரீகர்கள் கோரா காயை லிங்கராஜப் பெருமானுக்கு பிரசாதமாக வழங்குகிறார்கள். . இது இனிப்பு சுவையேற்றிய அரிசிப் பொரியின் வடிவமாகும்.காய் (பொரி) and *Ukhuda* என்றும் மேற்கு ஒடிசாவில் லியா என்ற பெயரிலும் அழைக்கப்படுகிறது.  

கட்டாக் 'தாஹி பாரா'வுக்கும் , கேந்த்ராபரா 'ராசபலி'க்கும், நிமாபரா 'செனா ஜிலி'க்கும் பெயர் பெற்றதுபோல, கோவில் நகரமான புவனேஸ்வர் இந்த **கோரா காய்** இனிப்புக்கு க்கு பிரபலமானது ஆகும்.  

## தேவையான பொருட்கள்

- பொரி
- வெல்லம் அல்லது சர்க்கரை
- தேங்காய்
- ஏலக்காய்
- கருமிளகு
- முந்திரி
- நெய்

## தயாரிப்பு
**இனிப்புபாகு** :  

: தண்ணீரில் சர்க்கரை அல்லது வெல்லம் சேர்த்து 10-15 நிமிடங்கள் மிதமான சூட்டில் உருக்கவும். பின்னர் அதனுடன் துருவிய தேங்காய் துண்டுகள், ஏலக்காய் , முந்திரி  மற்றும் இலவங்கப்பட்டையை சேர்க்கவும். சுவையான இனிப்புபாகு தயாரானதும் முதல்கட்ட தயாரிப்பு முடிவடைந்தது.  

**கோரா தயாரித்தல்** :  

: கேரமல் செய்யப்பட்ட கரைசலில் பஃப் செய்யப்பட்ட அரிசியைச் சேர்த்து, முவானுக்கு உருண்டைகளை உருவாக்கவும் அல்லது கைக்காக துண்டுகளாக வெட்டவும்.இனிப்புபாகு கரைசலில் அரிசிப் பொரியைச் சேர்த்து, உருண்டைகளாகவோ, துண்டுகளாகவோ நமக்கு ஏற்றபடி செய்யலாம். உருண்டைகளாக செய்தால் முவான் என்றும்  துண்டுகளாக செய்தால் காய் என்றும் அழைக்கப்படும். சுவையான கோரா காய் பண்டம் தயார். பொதுவாக இந்த இனிப்பு சாப்பிட சற்றே கடினமாகவும், சவ்வு தன்மை கொண்டதாகவும் காணப்படும்  

## மேலும் பார்க்க

- சேனா போடா
- ராசபாலி
- ரசகொல்ல
- சேன கஜா
- கீர்சாகர்
- சேனா கீரி
- சேனா ஜலேபி
- இந்திய இனிப்புகள் மற்றும் இனிப்புகளின் பட்டியல்
- ஒரியா உணவு வகைகள்
# சுர்சாகி திருவிழா



**சுர்சாகி திருவிழா** (*Surjahi Puja*) இந்திய நாட்டின் சார்க்கண்டு மாநிலத்தில் கொண்டாடப்படும் திருவிழாவாகும். இந்த விழாவில் மக்கள் சூரியனை வணங்குகிறார்கள். இவ்விழா ஒவ்வொரு ஐந்து வருடங்களுக்கும் ஒரு முறை கொண்டாடப்படும் திருவிழாவாகும். இவ்விழா சார்க்கண்டு சதன் மக்களால் கொண்டாடப்படுகிறது.  

## சொற்பிறப்பியல்
*சுர்சாகி* என்பது *சூரஜ்* என்பதன் கூட்டு வார்த்தையாகும். அதாவது *சுர்சா* என்றால் *சூரியன்* மற்றும் *அஹி* என்றால் *இஸ்* என பொருள்படும். இவ்விழா சூரியனை வணங்குவதற்காக கொண்டாடப்படுகிறது. இவ்விழா மார்கழி அல்லது மாசி மாதத்தில் முதல் மூன்று நாட்களில் அனுசரிக்கப்படுகிறது. ஆசை நிறைவேறும் போது கொண்டாடப்படுகிறது. இது வீட்டின் முற்றத்தில் கொண்டாடப்படுகிறது. இந்த விழாவில், முழு குடும்பமும் அல்லது கிராம மக்களும் பங்கேற்கிறார்கள். முதல் நாள் குளியல், இரண்டாம் நாள் விரதம், மூன்றாம் நாள் யாகம் நடக்கிறது. மக்கள் ஆடுகளை பலியிட்டு சூரியனுக்கு தபன் என்கிற மதுபானம் வழங்குகிறார்கள். பின்னர் அவர்கள் விருந்து உண்கிறார்கள். இவ்விழா சார்க்கண்டின் சதன் மக்களால் கொண்டாடப்படுகிறது.
# சந்த்பீபி


**சந்த்பீபி** (ஆங்கிலம்*: Chandbibi;* வங்காளம்*:* (চাঁদবিবি) என்பது வங்காளத்தினர் வழிபடும் இந்து தெய்வம் மற்றும் நாட்டுப்புற தெய்வம் ஆகும். இத்தெய்வத்தினை ஓலாதேவி (வாந்திபேதி தெய்வம்), *அஜ்கைபீபி*, *ஜோலாபீபி*, *பஹதாபீபி*, *ஆசன்பீபி* மற்றும் *ஜெதுனேபீபி* ஆகிய தெய்வங்களுடன் இணைந்து வழிபடப்படுகிறது.  

இந்த ஏழு தெய்வங்களும் பண்டைய வேத சமயத் தெய்வங்களின் மாற்று வடிவங்கள் என்று நிபுணர்கள் மற்றும் ஆராய்ச்சி வல்லுநர்கள் நம்புகின்றனர். சிந்துவில் அமைந்துள்ள சிந்து சமவெளி நாகரிகத்தின் முக்கிய நகரமான மொகெஞ்சதாரோவில் காணப்படும் ஒரு சுடுமண் பாண்ட நினைவுச்சின்னத்தால் இவர்களின் கூட்டு வழிபாடு வரலாற்றுக்கு முந்தைய காலச் சாட்சியமளிக்கிறது. இதில் ஏழு பெண்கள் ஒன்றாக நிற்கும் படம் உள்ளது.
# தேவயாத் போதர்

உள்ள தேவயாத் போதரின் சிலை]]  
சேர்ந்த ஓரு யாதவ் (அஹிர்) தலைவர் ஆவார். இவர் தனது வீரம், தியாகம் மற்றும் தாய்நாட்டின் மீதான அன்பு ஆகியவற்றால் அறியப்பட்ட ஒரு முக்கியமான நபராக இருந்தார். இவருடைய உதவியுடன் சூடாசமா ஆட்சியாளரான ரா நவ்கான் ஜுனாகத்தின் அரியணையைப் பெற்றார். சோலங்கி ஆட்சியாளரிடமிருந்து ரா நவ்கானைக் காப்பாற்ற தேவயாத் போதர் தனது மகன் உகாவைத் தியாகம் செய்தார்.  

## ஆரம்ப கால வாழ்க்கை
தேவயாத் போதர் குசராத்தின் அலிதர்-போதிதார் கிராமத்தில் அகிர் சமூகத்தில் பிறந்தார். இவருக்கு சோனால் என்ற மனைவியும் உகா என்ற மகனும், ஜஹல் என்ற மகளும் இருந்தனர்.  

## மேலும் பார்க்கவும்
- அகிர்
- குசராத்தின் வரலாறு
# சித்ரா விசித்ரா கண்காட்சி



**சித்ரா விசித்ரா கண்காட்சி** என்பது இந்தியாவின் குஜராத்தில் வடக்குப் பகுதியில் ஆண்டுதோறும் நடைபெறும் பழங்குடியினர் கண்காட்சி ஆகும். இந்த கண்காட்சி கடந்த ஆண்டில் ஓர் உறுப்பினரை இழந்த குடும்பங்களுக்குத் துக்கம் அனுசரிக்கும் நிகழ்வாகும். இந்த கண்காட்சிக்கு சுமார் 60,000 பார்வையாளர்கள் வருகிறார்கள். இவர்கள் பெரும்பாலும் குசராத்து மற்றும் இராசத்தான் பகுதியைச் சுற்றியுள்ள கிராமங்களைச் சேர்ந்த பழங்குடி மக்கள் ஆவர்.  

இந்தக் கண்காட்சி குசராத்து-இராசத்தான் எல்லைக்கு அருகில், குசராத்து மாநிலம், சபர்கந்தா மாவட்டம், போஷினா வட்டத்தின் குன்பன்காரி கிராமத்தில் நடைபெறுகிறது. இக்கண்காட்சி நடைபெறும் இடம் வாகல் ஆற்றின் கரையில் அமைந்துள்ளது. மேலும் இப்பகுதியில் சபர்மதி, வாகல் மற்றும் ஆகல் ஆகிய மூன்று ஆறுகள் சங்கமிப்பதால் இந்த இடம் புனிதமாகக் கருதப்படுகிறது.  

கிரெகொரியின் நாட்காட்டியில் பொதுவாக மார்ச் அல்லது ஏப்ரல் மாதங்களில் வரும் ஹோலி பண்டிகையைத் தொடர்ந்து வரும் அமாவாசை முதல் இரண்டு நாட்களில் இந்த கண்காட்சி நடைபெறுகிறது. அமாவாசைக்கு முன்னதாக, குடும்பங்கள் தங்கள் பிரிந்த குடும்ப உறுப்பினர்களின் சாம்பலை ஆற்றில் கரைத்து, இரவு முழுவதும் துக்கம் அனுசரித்து, திருவிழாவினைத் தொடங்குகின்றனர். அடுத்த நாள், இந்த இடத்தில் ஒரு கண்காட்சி நடைபெறுகிறது.
# நேதாஜி பிறந்தநாள்



**நேதாஜி ஜெயந்தி** (*Netaji Jayanti*) அல்லது **நேதாஜி சுபாசு சந்திர போசு ஜெயந்தி**, அதிகாரப்பூர்வமாக **பராக்ரம் திவாசு** அல்லது **பராக்ரம் திவாசு** ( <span>வீரம் தினம்</span>&#x27;),என்பது இந்தியாவின் முன்னணி விடுதலைப் போராட்ட வீரர் நேதாஜி சுபாஷ் சந்திர போஸின் பிறந்தநாளைக் குறிக்கும் வகையில் இந்தியாவில் கொண்டாடப்படும் தேசிய நிகழ்வு ஆகும். இது ஆண்டுதோறும் சனவரி 23 அன்று கொண்டாடப்படுகிறது. இந்திய விடுதலை இயக்கத்தில் முக்கியப் பங்கு வகித்தவர், நேதாஜி. இவர் இந்தியத் தேசிய இராணுவத்தின் (*ஆசாத் ஹிந்த் ஃபௌஜ்*) தலைவராக இருந்தார். இவர் நாடு கடந்த இந்திய (ஆசாத் ஹிந்த்) அரசாங்கத்தின் நிறுவனர்-தலைவராக இருந்தார்.  

## அனுசரிப்புகள்
நேதாஜி மறைந்து சுமார் 5 மாதங்களுக்குப் பிறகு, நேதாஜி ஜெயந்தி யங்கோனில் கொண்டாடப்பட்டது. இது பாரம்பரியமாக இந்தியா முழுவதும் கடைப்பிடிக்கப்படுகிறது. சார்க்கண்டு, திரிபுரா, அசாம் மற்றும் ஒடிசாவில் இந்நாள் அதிகாரப்பூர்வ அரசு விடுமுறை நாளாக அறிவிக்கப்பட்டுள்ளது. இந்த நாளில் நேதாஜிக்கு இந்திய அரசு அஞ்சலி செலுத்துகிறது. நேதாஜி ஜெயந்தி 2021ல் அவரது 124வது பிறந்தநாளில் முதன்முறையாக **பராக்கிரம் திவாசு** எனக் கொண்டாடப்பட்டது.  

## சிக்கல்கள்
நேதாஜி ஜெயந்தியை *தேஷ்பிரேம் திவாசு* (தேசபக்தி தினம்) என்று அறிவிக்க வேண்டும் என்று பார்வர்டு பிளாக் மற்றும் சுபாஷ் சந்திர போசின் குடும்ப உறுப்பினர்கள் இந்திய அரசைக் கோரினர். மேற்கு வங்காள முதல்வர் மம்தா பானர்ஜி *தேசநாயக் திவாஸ்* (தேசிய மாவீரர் தினம்) மற்றும் தேசிய விடுமுறையாக அறிவிக்கக் கோரினர். ஆனால் 19 ஜனவரி 2021 அன்று, ஒவ்வொரு ஆண்டும் பராக்ரம் திவாஸ் (வீரம் தினம்) கொண்டாடப்படும் என்று அரசாங்கம் அறிவித்தது. நேதாஜி சுபாஷ் சந்திர போசின் குடும்ப உறுப்பினர்கள், ஆளும் திரிணாமுல் காங்கிரஸ் மற்றும் மேற்கு வங்கத்தில் உள்ள இடதுசாரிக் கட்சிகள், சுபாசின் பிறந்தநாளை ஜனவரி 23 அன்று பராக்கிரம் திவாசு என்று கொண்டாடுவதற்கான மையத்தின் முடிவினை கடுமையாக எதிர்த்தனர்.  

## மேலும் பார்க்கவும்

- இந்தியாவில் பொது விடுமுறை நாட்கள்
# தீமிதி



யில் உள்ள உடப்பு கிராமத்தில் ஆண்டுதோறும் நடைபெறும் தமிழ் இந்து திருவிழாவின் போது ஒரு தந்தை தனது குழந்தையுடன் தீக்குளிக்கிறார்.]]  

**தீமிதி** அல்லது **குண்டம்** அல்லது **நெருப்பு விழா** என்பது தென்னிந்தியாவில் தமிழ்நாடு மாநிலத்தில் தோன்றிய இந்து திருவிழா. இவ்விழா ஐப்பசி மாதத்தில் தீபாவளி பண்டிகைக்கு ஒரு வாரத்திற்கு முன்பு கொண்டாடப்படுகிறது.  

அம்மனின் அவதாரமாகக் கருதப்படும் திரௌபதி அம்மன், இந்தியா மட்டுமின்றி மற்ற தமிழ் நாடுகளான இலங்கை, பிஜி, சிங்கப்பூர், மலேசியா, மொரிசியசு, ரீயூனியன், தென்னாப்பிரிக்கா நாடுகளிலும் மற்றும் பிற மக்களாலும் கடைப்பிடிக்கப்படும் தீமிதி விழா.  

சிங்கப்பூரில், சிராங்கூன் சாலையில் உள்ள சிங்கப்பூர் ஸ்ரீநிவாசப் பெருமாள் கோயில் கொண்டாட்டங்கள் இரவு 10 மணிக்குத் தொடங்குகிறது. பூசாரி மற்றும் மக்கள் பெரும் ஊர்வலத்தை தெருக்கள் வழியாக தெற்கு பாலம் சாலையில் உள்ள ஸ்ரீ மாரியம்மன் கோயிலுக்கு அழைத்துச் செல்கின்றனர். அங்கு தீமிதி நடைபெறுகிறது.  

பூசாரி தனது தலையில் ஒரு இந்து மத புனித நீர்-நிரப்பப்பட்ட பானையுடன் சூடான எரியும் மரத்தால் நிரப்பப்பட்ட குழி வழியாக நடந்து தீமிதியைத் தொடங்குகிறார். அவரைப் பின்தொடரும் ஆண் பக்தர்கள் தங்கள் தனிப்பட்ட வாக்குறுதிகளை நிறைவேற்றி தங்கள் நம்பிக்கை நிரூபிப்பதில் நோக்கமாக உள்ளனர். பக்தர்களில் சிறுபான்மையினர் அல்லாத இந்தியர்கள் மற்றும் இந்துக்கள் அல்லாதவர்கள் இருக்கலாம்.  

## திருவிழாக் கால நிகழ்வுகள்
உடப்பு திரௌபதி அம்மன் கோவில் திருவிழாவில் தீ நடைபயண குழி தயாரித்தல்]]  
, இந்து தீமிதி விழாவில் வீட்டில் தயாரிக்கப்பட்ட திரைப்படம் காட்டப்பட்டது.]]  

திருவிழாவின் போது, மகாபாரதக் காட்சிகளை பக்தர்கள் மற்றும் நாடகக் குழுவினர் நடிக்கின்றனர். தீ நடைபயணத்திற்கு ஒரு வாரத்திற்கு முன்பு, மாரியம்மனின் பரிவாரங்களில் முக்கியமான தெய்வங்களில் ஒருவரான பெரியாச்சி கடவுளுக்கு பிரார்த்தனை செய்கிறார்கள். திருவிழாவின் போது விரும்பத்தகாத சம்பவங்கள் எதுவும் நடக்கக்கூடாது என்பதற்காகவும், பக்தர்களுக்கு அவரது ஆசிர்வாதத்தை வேண்டி பிரமாண்ட பிரார்த்தனை கூட்டம் நடத்தப்படுகிறது.  

இரண்டாவது நிகழ்வானது, அருச்சுனன் மற்றும் திரௌபதிக்கு இடையே நடத்தப்பட்ட ஒரு அடையாளப் பிரமாண்டமான இந்து திருமண விழா ஆகும். இதைப் பின்பற்றுவது அநேகமாக மிக முக்கியமான சடங்கு: ஹிஜ்ரா தியாகத்தின் உருவகப்படுத்துதல், இது மகாபாரதப் போருக்கு முன் பாண்டவர்களுக்கு வெற்றியை உறுதி செய்வதற்காக செய்யப்பட்டது. உருவகப்படுத்தப்பட்ட சடங்கில் மனித தியாகம் இல்லை. இருப்பினும், இந்த மற்றும் இதேபோன்ற சடங்குகளில் நீண்டகால துன்பங்கள் ஈடுபடுவதால், பங்கேற்பாளர்களுக்கு மகிழ்ச்சியான உணர்வுகளை ஏற்படுத்தும் என்று ஆய்வுகள் கண்டறிந்துள்ளன. இது மராத்தான் "ரன்னர்ஸ் ஹை" போன்றது.  

## மணப்பாக்கம் கன்னி அம்மன் கோவில்

இந்தியாவின் தமிழ்நாட்டின் செங்கல்பட்டுக்கு அருகிலுள்ள மணப்பாக்கம் கிராமத்தில் அமைந்துள்ள கன்னி அம்மன் கோவில் கோயிலில் 2000 ஆண்டுகளுக்கும் மேலாக தீமிதித் திருவிழா கொண்டாடப்படுவதாக நம்பப்படுகிறது. 5000க்கும் மேற்பட்டோர் தீமிதியும், ஏராளமானோர் தலை மொட்டை அடித்தல், காது குத்துதல், பொங்கல், கடவெட்டு (ஆடு வெட்டு) ஆகியவற்றை கோயில் முன்புறம் அருள்மிகு கன்னி அம்மனுக்கு பிரசாதமாக படைத்து விழாவை கொண்டாடுகின்றனர்.
# பசு அணைப்பு தினம்


**பசு அணைப்பு தினம்** (*Cow Hug Day*) என்பது பிப்ரவரி 2023 முதல் இந்தியாவில் அறிவிக்கப்பட்ட வருடாந்திர நிகழ்வாகும். இது பசுக்களைக் கட்டிப்பிடிப்பதன் மூலம் அன்பைக் காட்ட ஊக்குவிக்கிறது. இந்திய விலங்குகள் நல வாரியம் அறிவிப்பில், காதலர் தினத்திற்குப் பதிலாகப் பிப்ரவரி 14 அன்று பசு அணைப்பு தினத்தினை கடைப்பிடிக்குமாறு இந்தியா முழுவதும் பசுப் பிரியர்களைக் கேட்டுக்கொண்டது. இதன் மூலம் உணர்ச்சி வளம் அதிகரிக்கும் என்றும் "நமக்குத் தனிப்பட்ட மற்றும் கூட்டு மகிழ்ச்சியை அதிகரிக்கும்" எனவும் தெரிவிக்கப்பட்டுள்ளது.  

இதுகுறித்து அறிவிப்பு வெளியான ஒரு நாள் கழித்து, சமூக ஊடகங்களில் கேலிச்சித்திரங்கள் அதிகரித்த நிலையில் பசு அணைப்பு தினத்தைத் திரும்பப் பெறுவதற்கான அறிவிப்பை இந்திய விலங்குகள் நல வாரியம் வெளியிட்டது.  

## பசுவை அரவணைத்தல்
அமெரிக்காவில் கோவிட்-19 பெருந்தொற்று முழு அடைப்பின்போது, பசுக்களை அரவணைப்பதன் மூலம் மனநிறைவு மற்றும் அமைதியின் அனுபவங்களைச் சிலர் பெற்றதாகத் தெரிவித்துள்ளனர்.
# முத்தம்பாளையம்



**முத்தம்பாளையம்** என்பது இந்தியா தீபகற்பத்தில் தமிழ்நாடு மாநிலத்தின் ஈரோடு மாவட்டத்திலுள்ள ஒரு புறநகர்ப் பகுதியாகும்.  

கடல் மட்டத்திலிருந்து சுமார் 232 மீட்டர் உயரத்தில் அமைந்துள்ள முத்தம்பாளையம் பகுதியின் புவியியல் ஆள்கூறுகள், ஆகும். ஈரோடு, காசிபாளையம், அரங்கம்பாளையம், மூலப்பாளையம், மூலப்பட்டறை, முள்ளாம்பரப்பு மற்றும் கஸ்பாபேட்டை ஆகியவை முத்தம்பாளையம் பகுதிக்கு அருகிலுள்ள முக்கிய புறநகர்ப் பகுதிகளாகும்.  

2011ஆம் ஆண்டு இந்திய மக்கள் தொகை கணக்கெடுப்பின் அடிப்படையில், முத்தம்பாளையம் பகுதியின் மொத்த மக்கள் தொகை 1,809 ஆகும்.  

ஈரோடு மாவட்டத்தில் குளத்துப்பண்ணை மற்றும் அசோகபுரி ஆகிய பகுதிகளில் ஆக்கிரமிப்பு இடங்களில் குடியிருந்தோர்களுக்கு மாற்று ஏற்பாடுகளாக, முத்தம்பாளையத்தில், தமிழ்நாடு அரசால், ரூ.‌21.27 கோடியில் 256 வீடுகள் கொண்ட அடுக்குமாடிக் குடியிருப்புகள் கட்டப்பட்டு கொடுக்கப்பட்டுள்ளன.  

இங்கு அமைந்துள்ள முத்தம்பாளையம் மாரியம்மன் கோயில், தமிழ்நாடு அரசின் இந்து சமய அறநிலையத் துறை கட்டுப்பாட்டின் கீழ் இயங்குகிறது.  

முத்தம்பாளையம் பகுதியானது, ஈரோடு மேற்கு (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் சு. முத்துசாமி ஆவார். மேலும் இப்பகுதி, ஈரோடு மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக அ. கணேசமூர்த்தி, 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.
# திரிபுரா மாநிலத்தின் இசை

திரிபுரா மாநிலத்தின் இசை என்பது இந்தியாவின் பல்வேறு வகையான நாட்டுப்புற இசையை உருவாக்கிய மாநிலமாகும். திரிபுரா இந்தியாவின் மூன்றாவது சிறிய மாநிலமாகும். இம்மாநிலத்தின் தலைநகரம் அகர்தலாவில் உள்ளது . திரிபுராவில் 19 வெவ்வேறு பழங்குடி சமூகங்கள் மற்றும் பெங்காலி மற்றும் மணிப்பூரி சமூகங்களுடன் கலந்து காணப்படுகிறது. ஒவ்வொரு பழங்குடி சமூகங்கள் பின்பற்றும் கலாச்சாரம் மற்றும் பாரம்பரியத்தின் கலவையாக திரிபுராவின் கலாச்சாரம் மற்றும் பண்பாடு காணப்படுகிறது. இதன் பங்களிப்பு காரணமாக இங்கு வளமான கலாச்சாரம் மற்றும் பாரம்பரியமாக உள்ளன. இங்குள்ள பழங்குடி மக்கள் ஒவ்வொருவரும் தனித்துவமான நடனம் மற்றும் இசையைக் கொண்டுள்ளனர், அவை முக்கியமாக நாட்டுப்புற இயல்போடு இணைந்த  நாட்டுப்புற பாடல்கள் மற்றும் நடனங்கள் போன்ற முறைகளில் திருமணம், மதம் மற்றும் பிற பண்டிகைகள் போன்ற சந்தர்ப்பங்களில் நிகழ்த்தப்படுகின்றன.  

ஹேமந்த ஜமாத்தியா என்ற இசைக்கலைஞர் 1979 ஆம் ஆண்டு தொடங்கி, பிரிவினைவாத திரிபுரா தேசிய தொண்டர்களின் இசைப் பிரதிநிதியாக ஆனபோது பெரும் புகழ் பெற்றார். பின்னர் அவர் சரணடைந்து இயல்பு வாழ்க்கைக்கு திரும்பினார், திரிபுரி மக்களின் நாட்டுப்புற இசைக்காக தன்னை அர்ப்பணித்தார். திரிபுரி மொழியில் நாட்டுப்புற மற்றும் நவீன இசைக்கு அவர் ஆற்றிய பங்களிப்பைப் பாராட்டி, இந்திய அரசின் சங்கீத நாடக அகாடமியால் இசைத் துறையில் அவருக்கு மிக உயர்ந்த விருது வழங்கப்பட்டது.  

## திரிபுரா நாட்டுப்புற இசை
திரிபுராவின் பழங்குடியினரின் நடனமும் இசையும் முக்கியமாக நாட்டுப்புற இயல்புடையவை. நாட்டுப்புற பாடல்களுடன் சரிந்தா, சோங்பிரெங் மற்றும் சுமை போன்ற இசைக்கருவிகளும் உள்ளன. பல தொன்மங்கள் மற்றும் புராணக் கதைகள் திரிபுரா இசையுடன் இணைக்கப்பட்டுள்ளன, மேலும் இவை அற்புதமான இசைக்கருவிகளுடன் இணைக்கப்பட்டுள்ளன. இங்குள்ள மக்கள் அதன் இசையை இனிமையாக்குவதற்கு மரம் மற்றும் பீப்பாய் வடிவில் ஆட்டின் தோல் சவ்வுகள் இரண்டு முனைகளிலும் மூடப்பட்டிருக்கும் காம் போன்ற இசைக்கருவிகள்,மூங்கிலால் செய்யப்பட்ட சுமுய் (புல்லாங்குழல்) , சரிண்டா, சோங்பிரெங், டாங்டு மற்றும் சிலம்பங்கள் போன்ற பல்வேறு கைவினை இசைக்கருவிகளை திரிபுரியர்கள் பயன்படுத்துகின்றனர்,
# டோலு குனித்தா


**டோலு குனித்தா**( கன்னடம் : **ಡೊಳ್ಳು ಕುಣಿತ**), கர்நாடகாவின் ஒரு பிரபலமான மத்தள இசை நடனமாகும்.  

## குழு நடனம்

இது டோலு எனப்படும் ஒரு மத்தளம் போன்ற இசைக்கருவி கொண்டு நிகழ்த்தப்படும் ஒரு குழு நடனமாகும். இதனை பொதுவாக குருபா சமூகத்தைச் சேர்ந்தவர்கள் நிகழ்த்தி வருகின்றனர். இந்த குழுவில் குறைந்தது 10 முதல் 16 நடனக் கலைஞர்கள் இருப்பார்கள், ஒவ்வொருவரும் தாளக் கருவி அணிந்து நடனமாடும்போது வெவ்வேறு தாளங்களை வாசிப்பார்கள். மையத்தில் ஜால்ராக்கள் கொண்டு ஒரு தலைவரால் தாளத் துடிப்பு இயக்கப்படுகிறது. மெதுவான மற்றும் வேகமான தாளங்கள் மாறி மாறி இசைக்கப்படும் பொழுது நடனக்குழு பல்வேறு மாறுபட்ட நடனவடிவத்தை குழுவாக நிகழ்த்துவார்கள். பெரும்பாலும் ஆண்களால் நிகழ்த்தப்பட்டாலும் தற்போது'பெண்களாலும் டோலு குனித்தா நிகழ்த்தப்படுகிறது. இதற்கான ஆடைகள் எளிமையானவை; உடலின் மேல் பகுதி வழக்கமாக வெறுமனே விடப்படும், அதே சமயம் ஒரு கருப்பு தாள் வேட்டியின் மேல் உடலில் கட்டப்படும். 1987 இல் கே.எஸ் ஹரிதாஸ் பட் தலைமையில் ஒரு குழுவினர் சோவியத் ஒன்றியச் சுற்றுப்பயணம் மேற்கொண்டனர். மாஸ்கோ, லெனின்கிராட், வைப்ராக், ஆர்சன்கேல்ச்க், ஸ்கோவ், மர்மேந்ஸ்க், தாஷ்கண்ட் மற்றும் நோவோகிராட் ஆகிய இடங்களில் இவர்கள் இந்த நடனநிகழ்ச்சிகளை நிகழ்த்தினார்கள்.  

## தொன்ம கதை பின்னணி
இசை நடனத்தின் தோற்றத்தைப் பற்றிய புராண கதை வாய்வழி பாரம்பரியமாக  'ஹலுமத புராணம்' அல்லது குருபபுராணம் என கருநாடகத்தில்  சொல்லப்பட்டு வருகிறது. தொல்லா என்றஅசுரன்/அரக்கன் சிவனை பக்தியுடன் வணங்கி வந்தான். அவன் பக்தியை மெச்சிய சிவன் அவன் முன் தோன்றி வேண்டும் வரத்தை கேள் என்ற போது, அவன் சிவனையே விழுங்க வேண்டும், இல்லையெனில் சாகாமை வேண்டும் என கோருகிறார், சாகாமையை மறுத்த சிவனை அந்த அரக்கன் சிவனை விழுங்கினார். அவன் வயிற்றிக்குள் சென்ற சிவன் பின்னர் பெரிதாக வளர ஆரம்பித்தார். வலி தாங்க முடியாத அசுரன், சிவனை வெளியே வரும்படி கெஞ்சினான். சிவன் அரக்கன் வயிற்றைக் கிழித்து, அவனைக் கொன்றுவிட்டு வெளியே வந்தார். மேலும் சிவன் அந்த அசுரனின் தோலைப் பயன்படுத்தி ஒரு டோல்/மத்தளம் செய்து அதை பக்தர்களான '"ஹாலு குருபாக்கள்'" என்ற கிராமவாசிகளுக்கு வழங்கினார். ஷிமோகாவில் உள்ள குருபா பழங்குடியினர் இன்றும் இந்த பாரம்பரியத்தை பின்பற்றுகிறார்கள்.
# பாவாடரப்பட்டி



**பாவாடரப்பட்டி** (சிலர் **பாவாடப்பட்டி**, *Pavadapatti* எனவும் அழைக்கின்றனர்) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், கெலமங்கலம் ஊராட்சி ஒன்றியத்துக்கு உட்பட்ட ஒரு சிற்றூர் ஆகும். இது திம்ஜேப்பள்ளி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து 45 கிலோமீட்டர் தொலைவிலும், மாநிலத் தலைநகரான சென்னையில் இருந்து 308 கிலோமீட்டர் தொலைவிலும் உள்ளது.  

## மேற்கோள்
# பாம்பு இளவரசன் (கதை)

**பாம்பு இளவரசன்** என்பது ஒரு இந்திய விசித்திரக் கதை, இது ஃபெரோஷெபூரில் மேஜர் காம்ப்பெல் என்பவரால் சேகரிக்கப்பட்ட ஒரு பஞ்சாபி கதை ஆகும். ஆண்ட்ரூ லாங் அதை *ஆலிவ் தேவதை புத்தகத்தில்* (1907) சேர்த்துள்ளார்.  

## கதைச் சுருக்கம்

ஒரு ஏழை மூதாட்டி, சாப்பிட எதுவும் இல்லாமல், கடைசியாக ஆற்றில் குளித்து விட்டு மீன்பிடித்து சாப்பிட எண்ணி ஆற்றுக்குச் செல்கிறாள். அவள் ஆற்றில் இருந்து வெளியே வந்தபோது, அவளுடைய மீன்கூடையில் ஒரு விஷ பாம்பு இருப்பதைக் காண்கிறாள். அது அவளைக் கடித்து அவளுடைய துயரத்தை முடிவுக்குக் கொண்டுவரவேண்டும் என்று ஆசைப்பட்டு அதை வீட்டிற்கு எடுத்துச் செல்கிறாள், ஆனால் வீட்டிற்கு சென்று கூடையைத் திறந்தவுடன், பாம்பிற்கு பதில் ஒரு விலையுயர்ந்த நகையை காண்கிறாள், அந்த நகையை எடுத்து சென்று அந்நாட்டு அரசனிடம் விற்றுவிடுகிறாள். அரசனும் அந்த நகையை தன மார்பில் அணிந்து கொள்கிறான்.  விரைவில், அதை அவர் ராணியைக் காண்பிப்பதற்காக திறந்தபோது, அங்கே நகைக்கு பதிலாக அவர்கள் ஒரு ஆண் குழந்தையைக் காண்கிறார், அவரை ராஜாவும் அவரது மனைவியும் தங்கள் மகனாக, இளவரசனாக  வளர்க்கிறார்கள், மேலும் வயதான பெண்ணையே  அந்த இளவரசனுக்கு செவிலியராக பணியாற்ற செய்கிறார்கள். அவன் வளர்ந்து விவரம் தெரிந்ததும், அந்த மூதாட்டி அந்த பையன் எப்படியாக  வந்தான் என்று அவள் விளக்கினாள்.  

இந்த அரசன், தனது அண்டை நாட்டு மன்னரின் மகளை, இளவரசனுக்கு திருமணம் செய்து கொடுக்க எண்ணி இருவரும் ஒப்புக்கொள்கிறார்கள். ஆனால் அண்டை நாட்டு மன்னனின் மகள் திருமணம் செய்யச் செல்லும்போது, அவளுடைய தாயார் அந்த இளவரசனின் ரகசியத்தை பற்றி கேட்கும்படி எச்சரிக்கிறார்.  திருமணம் முடிந்த இரவே அந்த இளவரசன் மீண்டும் பாம்பாக மாறிவிட்டான். இளவரசனைக் காணாத அந்த இளவரசி யாரிடமும் பேசாமல் இளவரசன் காணாமல் போன இடத்திலேயே நின்று புலம்புகிறார், பாம்பாக மாறிய இளவரசனோ அவளிடம் வந்து, அறையின் நான்கு மூலைகளிலும் பால் மற்றும் சர்க்கரைக் கிண்ணங்களை வைத்தால், பாம்பு ராணியின் தலைமையில் பல பாம்புகள் வரும் என்றும் அப்படியே அந்த  ராணியின் வழியில் பயப்படாமல் சென்றால், அவள் கணவனைக் கேட்கலாம்; ஆனால் அவள் பயந்து தன் பயணத்தை தொடரவில்லை என்றால், அவளால் அவனை ஒருபோதும் திரும்ப பெற முடியாது என்று கூறியுள்ளான்.  

இளவரசி அவன் சொன்னபடி பாம்பு ராணிக்கு பயப்படாமல் பின்சென்று, தன் கணவனை மீண்டும் உருவம் மாற்றி கூட்டி வந்து நல்லபடியாக வாழ்கிறார்கள்.  

## பகுப்பாய்வு

### கதை வகை
இந்தக் கதை ஆர்னே-தாம்சன்-உதர் வகைப்பாட்டில் ATU 425A வகையாக வகைப்படுத்தப்பட்டுள்ளது, " இழந்த கணவனுக்கான தேடல் ". எனப்படும் இந்தக் கதைகள் ஒரு மிருகக் கணவனை மணந்த ஒரு மனிதக் கன்னியைப் பற்றிக் குறிப்பிடுகின்றன, அது உண்மையில், ஒரு மாயாஜால மாறுவேடத்தில் ஒரு மனித இளவரசன். அவர் மறைந்துவிடுகிறார், அவள் அவனைத் திரும்பப் பெற வேண்டும். என்பதே கதையின் கருவாகும்.  

### தொடர்புடைய கதைகள்
இந்திய நாட்டுப்புறக் கதைகள் மற்றும் தொடர்புடைய கதைகளின் தொகுப்பான *பஞ்சதந்திரத்தில்* ஒரு கன்னிப் பெண் பாம்பை மணந்த கதை சான்றளிக்கப்பட்டிருப்பதாகவும் புலமைப்பரிசில் சுட்டிக்காட்டுகிறது.  

### உருவகங்கள்
ஸ்டித் தாம்சன் மற்றும் ஜோனாஸ் பையெஸ் ஆகியோரின் கருத்துப்படி இந்திய இலக்கியம் மற்றும் வாய்வழி நாட்டுப்புறக் கதைகள் பற்றிய ஆய்வு, கதை D432 "உருமாற்றம்: ஒரு நபருக்கு கனிம வடிவம்" (இந்த கதையில், ஒரு நகை ) என்ற மையக்கருத்தைக் கொண்டுள்ளது.  

## மேலும் பார்க்கவும்
# ஆரத்தி பட்டாச்சார்யா



**ஆரத்தி பட்டாச்சார்யா**(*Arati Bhattacharya*) ஓர் இந்திய பெங்காலி நடிகை, எழுத்தாளர் மற்றும் இயக்குநர் ஆவார். பெங்காலி சினிமாவில் இவர் செய்த பணிக்காக அங்கீகரிக்கப்பட்டவர். உத்தம் குமார், சௌமித்ரா சாட்டர்ஜி மற்றும் அனில் சாட்டர்ஜி போன்ற நடிகர்களுடன் இவரது திரை ஜோடி பிரபலமானது. பின்னர் இவர், ஹிந்தி மற்றும் போஜ்புரி திரைப்படத் துறையில் வெற்றிகரமான திரைக்கதை எழுத்தாளராக இடம்பெயர்ந்தார்.  

## ஆரம்ப வாழ்க்கை மற்றும் கல்வி
ஆரத்தி பட்டாச்சார்யா இந்தியாவின் ஜாம்ஷெட்பூரில் பிறந்தார். டி.எம். மதன் பெண்கள் உயர்நிலைப் பள்ளியில் மெட்ரிகுலேஷன் தேர்ச்சி பெற்ற பிறகு, ஜாம்செட்பூர் மகளிர் கல்லூரியில் சேர்ந்தார், ஆனால் படிப்பை முடிக்க முடியவில்லை.  

## நாடக கலைஞராக
ஜாம்செட்பூரில் நடந்த கல்லூரி நாடகத்தில் சத்யா பந்தோபாத்யாயுடனான முதல் தற்செயலான சந்திப்பிற்குப் பிறகு, சத்யா பந்தோபாத்யாய் கொல்கத்தாவில் ஒரு நாடக கலைஞராக வந்து பணியாற்ற அழைத்தார். பின்னர் இவர் தனது தாயுடன் கொல்கத்தாவுக்குச் சென்று, சத்யா பந்தோபாத்யாய் எழுதி இயக்கிய 'கேயா' என்ற முக்கியக் கதாபாத்திரத்தில் ரங்மஹால் தியேட்டரில் "நஹாபத்" நாடகத்தில் நாடகக் கலைஞராக தனது நடிப்பைத் தொடங்கினார். 1972 ஆம் ஆண்டு மிருணாள் சென் இயக்கிய "ஏக் அதுரி கஹானி" திரைப்படத்தில் முன்னணி நடிகையாக நடிப்பதற்கு வாய்ப்பு கிடைத்த பிறகு 1970 களில் மறக்கமுடியாத பல பாத்திரங்களில் நடித்தார்.  

## தொழில்
ஆரத்தி பட்டாச்சார்யா, பிரேயசி, ஸ்திரீ, சூர்யத்ரிஷ்னா போன்ற படங்களுக்காக பிரபலமாக அறியப்பட்டவர். 1976இல், ஆனந்தமேளா திரைப்படத்தில் பாடகியாகவும் குரல் கொடுத்தார். இவர் சத்யஜித் ராயுடன் ஜன ஆரண்யாவில் மேலும் மிருணாள் சென்னுடன் ஏக் அதுரி கஹானியில் பணியாற்றினார். 50க்கும் மேற்பட்ட பெங்காலி படங்களில் நடித்துள்ளார். இவரும் ஒரு கதக் நடனக் கலைஞராவார். இவர் சில இந்தி மற்றும் போஜ்புரி படங்களையும் இயக்கியுள்ளார். இப்போது போஜ்புரி திரையுலகில் ஒரு வெற்றிகரமான திரைக்கதை எழுத்தாளராக பணியாற்றி வருகிறார்.  

## தனிப்பட்ட வாழ்க்கை
போஜ்புரி நடிகரும் அரசியல்வாதியுமான குணால் சிங்கை மணந்தார். இவர்களது மகன் நடிகர் ஆகாஷ் சிங் .  

## விருதுகள்

பெங்கால் திரைப்பட பத்திரிகையாளர்கள் சங்கம் – *அமி சே ஓ சகா* (1976) திரைப்படத்திற்காக சிறந்த துணை நடிகைக்கான விருது வழங்கப்பட்டது.  

## திரைப்படவியல்

### ஒரு நடிகராக

### ஒரு இயக்குநராக
# குவகாத்தி உணவு விருதுகள்

| தாஜ், குவஹாத்தியின் விவாந்தா |
| --- |
**கவுகாத்தி உணவு விருதுகள்** (*Guwahati Food Awards*) என்பது இந்தியாவில் 2015-ல் நிறுவப்பட்ட வருடாந்திர உணவு விருது ஆகும். இந்தியாவின் குவகாத்தியின் உணவு மற்றும் பானத் துறையில் சிறந்த சேவைகள் மற்றும் சாதனைகளை அங்கீகரிப்பதை நோக்கமாகக் கொண்டு இந்த விருது நிறுவப்பட்டுள்ளது.  

விருதிற்குத் தேர்ந்தெடுக்கப்படுபவர்கள் பொது வாக்களிப்பு, உணவு சுவைத்தல் மற்றும் நடுவர் குழு அறிக்கை ஆகியவற்றை உள்ளடக்கிய பல கட்ட செயல்முறை மூலம் தேர்ந்தெடுக்கப்படுவார்கள்.  

## வரலாறு
இது ஜி பிளஸ் எனும் நிறுவனத்தினால் 2015-ல் நிறுவப்பட்டது. குவகாத்தி உணவு விருது 2018-ன் நடுவர் குழுவில் செப் பரூக் அகமது, கீதா தத்தா மற்றும் தாஜ் உணவக குழுமங்களின் முன்னாள் சமையல்கலை நிபுணர் அபிஷேக் பேடி வர்மா ஆகியோர் அடங்குவர். இந்நிகழ்வில் குணால் விஜயகர் முதன்மை விருந்தினராகக் கலந்து கொண்டார்.  

### 2017
குவகாத்தி உணவு விருது 2017க்கு 25 பிரிவுகளில் 186 பரிந்துரைகள் பெறப்பட்டது. சிறப்பு நடுவர் குழுவில் உணவு விமர்சகர் மற்றும் எழுத்தாளர் ஆஷிஷ் சோப்ரா மற்றும் கோர்மே இந்தியத் தலைமை நிர்வாக இயக்குநர் சுரேஷ் ஹிந்துஜா ஆகியோர் இடம்பெற்றனர். ரியாஸ் அம்லானி, உணவகம் மற்றும் இந்தியத் தேசிய உணவகங்கள் சங்கத்தின் தலைவர் நிகழ்ச்சிக்குத் தலைமை விருந்தினராகக் கலந்து கொண்டார்.  

### 2016
குவகாத்தி உணவு விருதுகளின் இரண்டாவது நிகழ்வு குவகாத்தியில் உள்ள விவாண்டாவில் தாஜ் , தலைமை விருந்தினரான சமையல் கலை வல்லுநர் மஞ்சித் கில், கார்ப்பரேட் செப், ஐடிசி உணவகங்கள் மற்றும் இந்தியச் சமையல் சங்கங்களின் தலைவர் ஆகியோருடன் நடைபெற்றது.  

### 2015
முதலாவது குவகாத்தி உணவு விருது குவாகாத்தில் உள்ள ராடிசனில் நடைபெற்றது. இந்நிகழ்வின் பிரதம விருந்தினராக கார்ல்சன் ரெசிடோர் உணவகங்களுக்கான ஆசியாவின் மூத்த துணைத் தலைவர் சஞ்சீவ் பஹ்வா கலந்து கொண்டார்.  

## மேலும் பார்க்கவும்

- இந்திய உணவுமுறை
- இந்திய உணவுமுறை
# ராஷ்மி சின்ஹா



**ராஷ்மி சின்ஹா** (Rashmi Sinha) ஒரு இந்திய தொழிலதிபர் மற்றும் சான் பிரான்சிஸ்கோவை தளமாகக் கொண்ட தொழில்நுட்ப நிறுவனமான ஸ்லைட் ஷேர் இன் முதன்மை செயல் அலுவலர் ஆவார்.2012 இல், *ஃபார்ச்சூன்* பத்திரிகையில், சக்திவாய்ந்த பெண் தொழில்முனைவோர் பட்டியலில் இவரது பெயர் 8வது இடத்தைப் பிடித்தது. 2008 ஆம் ஆண்டில், *ஃபாஸ்ட் நிறுவனத்தால்* வெப் 2.0 இல் உலகின் செல்வாக்கு செலுத்துபவர்களில் முதல் 10 பெண்களில் ஒருவராக ராஷ்மி பெயரிடப்பட்டார். ஜனவரி 2015 இல், தி எகனாமிக் டைம்ஸ் இவரை, "மிகவும் செல்வாக்கு மிக்க" உலகளாவிய 20 இந்தியப் பெண்களில் ஒருவராக பட்டியலிட்டது.  

## ஆரம்ப வாழ்க்கை மற்றும் கல்வி
ராஷ்மி சின்ஹா, இந்தியாவின் லக்னோவில் பிறந்து, இந்தியாவில் வளர்ந்து, பிரவுன் பல்கலைக்கழகத்தில் அறிவாற்றல் நரம்பியல் உளவியலில் முனைவர் பட்டம் பெற்றார். அங்கு, ராஷ்மி ஆண்டி வான் டாமுடன் கணினி அறிவியல் பாடங்களை எடுத்தார், அதனால் இவர் மனித-கணினி தொடர்பு சிந்தனை வழியில் சில வெளிப்பாடுகளைக் கொண்டிருந்தார். கல்வி மென்பொருளை வடிவமைப்பதில் படிப்பை எடுத்தார். ராஷ்மி சின்ஹா , பெர்க்லியில் உள்ள கலிபோர்னியா பல்கலைக்கழகத்திற்கு போஸ்ட்டாக்கிற்காகச் சென்றார், அங்கு இவர் தனது கவனத்தை மனித-கணினி தொடர்புக்கு மாற்றினார்.  

அலகாபாத் பல்கலைக் கழகத்தில் உளவியலில் இளங்கலை மற்றும் முதுகலை பட்டமும் பெற்றார்.  

## வணிக வாழ்க்கை
பின்னர், இவர் தனது சொந்த பயனர் அனுபவ ஆலோசனையைத் தொடங்க கலிபோர்னியா பல்கலைக்கழகத்தில் கல்வியை விட்டு வெளியேறினார். இவர் நடைமுறை சிக்கல்களை அதிகம் விரும்புவதாக முடிவுசெய்து, இவர் உசாண்டோ என்ற பயனர் அனுபவ ஆலோசனை நிறுவனத்தை இணைந்து நிறுவினார் மற்றும் இ பே (eBay), ப்ளு ஷீல்ட், (Blue Shield), ஏஏஏ (AAA) போன்ற நிறுவனங்களுக்கான திட்டங்களில் பணியாற்றினார். நவம்பர் 2005 இல் வெளியிடப்பட்ட மைண்ட் கேன்வாஸ் (வாடிக்கையாளர் ஆராய்ச்சிக்கான விளையாட்டு போன்ற மென்பொருள்) மூலம் தயாரிப்புகளில் இவரது முதல் முயற்சி உள்ளது.  

ஒரே நேரத்தில், ராஷ்மியும் இவரது கணவரும், இவரது அண்ணன் அமித் ரஞ்சனின் உதவியுடன், வெறும் ஆறு மாதங்களில், ஆன்லைனில் விளக்கக்காட்சிகளைப் பகிரும் தளமான ஸ்லைட் ஷேர் ஐ உருவாக்கினர். 2006 இல் தொடங்கப்பட்டதிலிருந்து, 9 மில்லியனுக்கும் அதிகமான விளக்கக்காட்சிகள் இதில் பதிவேற்றப்பட்டுள்ளன, இது நிபுணர்கள் உள்ளடக்கம் மூலம் இணைக்க உதவுகிறது. லிங்க்ட்இன் 2012 இல் $100 மில்லியனுக்கும் மேலாக ஸ்லைட் ஷேர் ஐ வாங்கியது குறிப்பிடத்தக்கது.  

## தனிப்பட்ட வாழ்க்கை
சின்ஹா ஸ்லைடுஷேரின் இணை நிறுவனர் மற்றும் தலைமை தொழில்நுட்ப அதிகாரியான ஜொனாதன் பௌடெல்லை மணந்தார். இவர்கள் சான் பிரான்சிஸ்கோவில் வசிக்கின்றனர்.  

2008 ஆம் ஆண்டில், ஃபாஸ்ட் நிறுவனத்தால் வெப் 2.0 இல் உலகின் செல்வாக்கு மிக்க முதல் 10 பெண்களில் ஒருவராக ராஷ்மி பெயரிடப்பட்டார்.  

## மேலாண்மை தத்துவம்
ராஷ்மி தனது வலைப்பதிவில் (ராஷ்மிசின்ஹா.காம்) சமூக மென்பொருள் மற்றும் தொழில்முனைவு பற்றி எழுதுகிறார்; இவர் மனித-கணினி தொடர்பு சிந்தனை சமூகத்தில் ஈடுபட்டுள்ளார். தகவல் கட்டிடக்கலை சங்கத்தின் நிறுவன உறுப்பினர்களில் ஒருவராக இருந்தார், மேலும் மாதாந்திர 'பே ச்சி' (BayCHI) பேச்சுத் தொடரின் இணைத் தலைவராகவும் உள்ளார்.
# செசல்டன் கிளர்ச்சி


**செசல்டன் கிளர்ச்சி** <small>அல்லது</small> **செசல்டன் எழுச்சி**; <small>அல்லது</small> **இரட்டை பத்தாவது கிளர்ச்சி** (ஆங்கிலம்: *Jesselton uprising*; *Double Tenth Revolt* மலாய்: *Pemberontakan Jesselton*; பிரெஞ்சு: *Révolte de Jesselton*) என்பது வடக்கு போர்னியோவில் சப்பானிய படைகளுக்கு எதிராக ஆல்பர்ட் குவோக் (*Albert Kwok*) என்பவரின் தலைமையிலான கினபாலு கெரில்லா இயக்கத்தின் (*Kinabalu Guerrillas*) கிளர்ச்சி ஆகும்.  

இந்தக் கிளர்ச்சியில் உள்ளூர் சீனர், மலேசிய பழங்குடியினர், இயூரேசியர் (*Eurasian*) மற்றும் சீக்கியர் (*Sikh Indians of Jesselton*) போன்றவர்களும் பங்கு எடுத்துக் கொண்டனர். கினபாலு கெரில்லா படையினர் ஏறக்குறைய 50-90 சப்பானிய வீரர்களைக் கொன்று, செசல்டன் நகரப் பகுதி; மற்றும் துவாரான் மாவட்டம் (*Tuaran District*), கோத்தா பெலுட் மாவட்டம் (*Kota Belud District*) ஆகிய மாவட்டங்களின் கட்டுப்பாட்டையும் தற்காலிகமாகத் தக்க வைத்துக் கொண்டனர்.  

செசல்டன் என்பது 1946-ஆம் ஆண்டு, இரண்டாம் உலகப் போருக்கு பிறகு வடக்கு போர்னியோ என்றும்; பின்னர் சபா மாநிலத்தின் தலைநகராகவும் மாறியது.  

## பொது

கினபாலு கெரில்லாக்களிடம் மிகக் குறைவான ஆயுதங்கள் இருந்ததாலும்; சப்பானியர்களை எதிர்த்துப் போராடுவதற்கு, குறிப்பிட்ட காலத்திற்குள் ஆயுதங்கள் கிடைக்காமல் போனதாலும் கினபாலு கெரில்லா குழுவினர் மறைவிடங்களுக்குப் பின்வாங்க வேண்டிய கட்டாய நிலை ஏற்பட்டது.  

அரச சப்பானிய இராணுவத்தின் கெம்பித்தாய் படையினர் (*Japanese Kenpeitai*), கினபாலு கெரில்லா படையினரின் மறைவிடங்களைக் கண்டறிய, வடக்கு போர்னியோவில் இருந்த கடலோரக் குடியிருப்புகளில் தாக்குதல்களை நடத்தினார்கள். அதனால் அப்பாவி பொதுமக்கள் பலர் பல்வேறு கொடுமைகளுக்கு உள்ளாகினர்.  

### சப்பானிய படைத் தலைவர் மிரட்டல்

கினபாலு கெரில்லா உறுப்பினர்கள் தாங்களே முன்வந்து சரண் அடையவில்லை என்றால், மேலும் அதிகமான பொதுமக்கள் கொல்லப் படுவார்கள் என்று சப்பானியப் படைத் தலைவர் சிமிசு (*Shimizu*) அச்சுறுத்தினார். இதைத் தொடர்ந்து கினபாலு கெரில்லா தலைவர் ஆல்பர்ட் குவோக் சரண் அடைய முடிவு செய்தார்.  

கினபாலு கெரில்லா தலைவர் ஆல்பர்ட் குவோக்; மற்றும் முக்கியமான கிளர்ச்சித் தலைவர்களும் சரண் அடைந்தனர். 175 கெரில்லா உறுப்பினர்களுக்கும் அனுதாபிகளுக்கும் மரணதண்டனை விதிக்கப்பட்டு தூக்கிலிடப் பட்டனர். அதன் பின்னர் சப்பானியர்கள் வடக்கு போர்னியோ நிர்வாகத்தை மீண்டும் நிலைநிறுத்தினர்.
# பால நாகம்மா (தெலுங்கு)



***பால நாகம்மா*** (*Bala Nagamma*) என்பது 1942ஆம் ஆண்டு வெளியான தெலுங்கு மொழித் திரைப்படமாகும். இத்திரைப்படத்தினை இயக்கியவர் சி. புல்லையா.<nowiki/>இதனைத் தயாரித்தவர் சு. சீனிவாசன் எனப்படும் எஸ். எஸ். வாசன். பாலா நாகம்மா கதை மிகவும் பிரபலமான புர்ரகதாக்களில் ஒன்றாகும். தமிழில் மொழிமாற்றம் செய்யப்பட்ட தெலுங்கில் ஜெமினி ஸ்டுடியோஸ் தயாரித்த வெற்றிகரமான ஆரம்பப் படங்களில் இதுவும் ஒன்று. ஜெமினி ஸ்டுடியோஸ் இப்படத்தை இந்தியில் மதுபாலா நடித்த *பஹுத் தின் ஹுவே* (1954) என்ற பெயரில் வெளியிட்டது. இந்தப் படம் பின்னர் 1959-ல் வேதாந்தம் ராகவய்யாவின் இயக்கத்தில் அதே பெயரில் மீண்டும் தயாரிக்கப்பட்டது.  

## கதை
இத்திரைப்படத்தின் கதைப் பாலா நாகம்மா என்ற இளம் இளவரசியைப் பற்றியது. மன்னன் நவபோசராசாவின் இராணி பூலக்ஷ்மி, சந்ததிக்காக சடாங்கி முனியிடம் பிரார்த்தனை செய்து ஏழு குழந்தைகளைப் பெற்றாள். இவர்களில் இளையவரின் பெயர்ப் பாலா நாகம்மா (காஞ்சனமாலா). இவள் காரியவர்தி ராஜுவை (பண்டா) மணந்தாள். இவள் மாயலா மராத்தியால் (கோவிந்தராஜுல சுப்பாராவ்) கடத்தப்படுகிறாள். மாயலா மராத்தி பாலா நாகம்மாவை நாயாக மாற்றி, நகுல்லபுடி காட்டில் உள்ள தனது குகைக்கு அழைத்துச் செல்கிறான். அங்குச் சென்றதும், அவளை தனக்குச் சாதகமாகப் பயன்படுத்த முயல்கிறான். பாலா நாகாமமாவின் *விரதம்* (புனித சடங்குகள்) மற்றும் பூசைகளை மேற்கோள் காட்டி அவனை விலக்கி வைக்கிறாள். அவள் பதினான்கு வருடங்கள் குகையில் கைதியாக இருக்கிறாள். அந்த நேரத்தில் பகீரின் எஜமானி சங்கு (புஷ்பவல்லி) பொறாமைப்படுகிறாள். இதற்கிடையில், இவரது மகன் பாலவர்த்தி ராஜு வளர்ந்து, மாயலா பக்கீரின் கைதியாக நாகல்புடி காட்டில் தனது தாயார் இருப்பதைப் பற்றிய உண்மையைக் கண்டுபிடிக்கின்றார். பூ விற்கும் பெண்ணான தம்பாலி பெடி மூலம் தன் பேரனாகக் காட்டிக்கொண்டு பக்கீரைத் தேடுகிறான். பின்னர், அவர் பகீரைத் தோற்கடித்தார்.  

## நடிகர்கள்

### ஆண் நடிகர்கள்

- மயில மராத்தியாக மருத்துவர் கோவிந்தராஜுல சுப்பா ராவ்
- பண்டா கனக லிங்கேஸ்வர ராவ், காரியவர்த்தி ராஜுவாக
- நவபோஜ ராஜுவாக பலிஜேபள்ளி லட்சுமிகாந்த கவி
- பாலவர்த்தி ராஜுவாக மாஸ்டர் விஸ்வம்
- இராமவர்த்தி ராஜுவாக பொதிலா வெங்கட கிருஷ்ணமூர்த்தி
- கோட்வால் ராம சிங்காக ரேலங்கி வெங்கட்ராமையா
- சாகலி திப்புடாக லங்கா சத்தியம்
- ஜோதிடராக வி. லட்சுமிகாந்தம்
- நாகேந்திருடாக அட்டாலா நாராயண ராவ்
- புலி ராஜுவாக கர்ரா சூர்யநாராயணா

### நடிகைகள்

- பாலநாகம்மாவாக காஞ்சனமாலா
- இராணி சங்குவாக புஷ்பவல்லி
- பூலட்சுமியாக பெல்லாரி லலிதா
- மண்டுல மாணிக்யமாக கமலா தேவி
- துர்காவாக சீதாபாயம்மா
- சீதாலியாக ரத்னமாலா (சாகலி திப்புடுவின் மனைவி)
- தம்பாலி பெடியாக அஞ்சனி பாய்
- இளம் பாலநாகம்மாவாக சரஸ்வதி
- இளம் சூர்யநாகம்மாவாக கமலா
- தாசியாக கமலாகுமாரி

## ஒலிப்பதிவு
இப்படத்தில் மூன்று பாடல்கள் உள்ளன.  

1. "நா சொகசே கனி மருதே தாசுது கட" – புஷ்பவல்லி
1. "நன்னா மேமு டெல்லி போதம்"
1. "ஸ்ரீ ஜெய ஜெய கௌரி ரமணா" - பெல்லாரி லலிதா

## வரவேற்பு
திரைப்பட வரலாற்றாசிரியர் ராண்டோர் கையின் கூற்றுப்படி, *பாலா நாகம்மா* (லாபம்) பெற்றது.
# சிவ நாராயணமூர்த்தி

**சிவ நாராயணமூர்த்தி** (*Siva Narayanamoorthy*, இறப்பு: 7, திசம்பர், 2022) என்பவர் தமிழ்த் திரைப்பட நகைச்சுவை நடிகர் ஆவார். இயக்குநர் விசுவால் *வீடுதோறும் வசந்தம்* என்ற தொலைக்காட்சித் தொடரில் நடிகராக அறிமுகப்படுத்தப்பட்டர். பின்னர் மு. களஞ்சியம் இயக்கிய *பூந்தோட்டம்* படத்தின் வழியாக திரைப்பட்ட நடிகராக அறிமுகமானார். தன் உடலமைப்பு, முக பாவனைகளைக் கொண்டு காவல் அதிகாரி, பண்ணையார் போன்ற படங்களில் பல படங்களில் நடித்துள்ளார். குறிப்பாக விவேக், வடிவேலு ஆகியோருடன் இணைந்து நடித்ததற்காக அறியப்படும் இவர் சுமார் 2018க்கும் மேற்பட்ட படங்களில் நடித்துள்ளார்.  

## குடும்பம்
சிவ நாராயணமூர்த்தி தஞ்சாவூர் மாவட்டம், பட்டுக்கோட்டையை அடுத்த பொன்னவராயன்கோட்டையைச் சேர்ந்தவர். இவருக்கு புஷ்பவல்லி என்ற மனைவியும், லோகேஷ், இராம்குமார் என்ற இரு மகன்களும், சிறீதேவி என்ற மகளும் உள்ளனர்.  

## நடித்த படங்களில் சில
- பூந்தோட்டம் (1998)
- படையப்பா (1999)
- சாமி (2003)
- தாமிரபரணி (2007)
- ஈநாடு (2009)
- சந்திரமுகி (2010)
- வேலாயுதம் (2011)
- ஆதித்ய நாராணனா (2012)
- வாக்கப்பட்ட சீமை (2012)
- விந்தை (2015)
# அரங்கம்பாளையம்



**அரங்கம்பாளையம்** அல்லது பேச்சு வழக்கில் 'ரங்கம்பாளையம்' என்பது இந்தியா தீபகற்பத்தில் தமிழ்நாடு மாநிலத்தின் ஈரோடு மாவட்டத்திலுள்ள ஒரு புறநகர்ப் பகுதியாகும்.  

கடல் மட்டத்திலிருந்து சுமார் 211 மீட்டர் உயரத்தில் அமைந்துள்ள அரங்கம்பாளையம் பகுதியின் புவியியல் ஆள்கூறுகள், ஆகும். ஈரோடு, காசிபாளையம், சோலார், மூலப்பட்டறை, பவளத்தாம்பாளையம், வேப்பம்பாளையம், வீரப்பம்பாளையம், நஞ்சனாபுரம் மற்றும் திண்டல் ஆகியவை அரங்கம்பாளையம் பகுதிக்கு அருகிலுள்ள முக்கிய புறநகர்ப் பகுதிகளாகும்.  

அரங்கம்பாளையத்தில், கொங்கு கல்வி நிலையம் மெட்ரிகுலேஷன் மேல்நிலைப் பள்ளி அமைந்துள்ளது. மேலும், ஈரோடு கலை மற்றும் அறிவியல் கல்லூரி, அரங்கம்பாளையத்தில் அமையப் பெற்றுள்ளது.  

ஈரோடு வெளிவட்டச் சாலையின் நீட்டிப்பு, அரங்கம்பாளையம் வழியாகச் செல்கிறது. அரங்கம்பாளையத்தில் ஒருங்கிணைந்த  
பதிவுத்துறை அலுவலக வளாகத்தில், ஈரோடு மாவட்டப் பதிவுத்துறை அலுவலகங்கள் அமைந்துள்ளன.